นายกรัฐมนตรีคาดหวังการเยือนเยอรมนี เกิดความร่วมมือระหว่างกันในทุกมิติ
พลเอก ประยุทธ์ จันทร์โอชา นายกรัฐมนตรี กล่าวว่า ในโอกาสการเดินทางเยือนกรุงเบอร์ลิน สหพันธ์สาธารณรัฐเยอรมนีครั้งนี้ มีความคาดหวังใน 2  มิติ คือ  ความมั่นคงในภูมิภาค  ประกอบด้วย ความมั่นคงด้านเศรษฐกิจและด้านสังคม รวมถึงความขัดแย้งในภูมิภาค  ตลอดจนการพัฒนาทรัพยากรมนุษย์และการศึกษา  ความร่วมมือด้านพลังงาน การวิจัยและพัฒนา สร้างนวัตกรรมใหม่ๆ เพราะเยอรมนีเป็นต้นแบบในการสร้างนวัตกรรมให้เป็นสินค้าที่มีราคาสูง  ขณะที่ด้านอาชีวศึกษา ไทยและเยอรมันนีความร่วมมือมานานกว่า 30 ปี และในครั้งนี้ก็จะเดินหน้าต่อในเรื่องของระบบขนส่งทางราง ซึ่งไทยต้องเรียนรู้จากเยอรมัน เพื่อนำกลับไปปรับปรุงให้เกิดการเปลี่ยนแปลง โดยไม่จำเป็นต้องเปลี่ยนแปลงทั้งหมด แต่ต้องเดินหน้าตามยุทธศาสตร์ -

   นายกรัฐมนตรีได้พบปะและมอบนโยบายแก่ทีมประเทศไทยในเยอรมนี โดยกล่าวยืนยันว่า หลังจากที่ทั่วโลกเป็นกังวลกับสถานการณ์ทางการเมืองของไทย รัฐบาลจะจัดการเลือกตั้งให้บริสุทธิ์ยุติธรรมที่สุด สำหรับการย้ายพรรคของนักการเมืองต่างๆ ถือเป็นกลไกทางการเมือง ซึ่งในฐานะนายกรัฐมนตรี ไม่มีอำนาจในส่วนนี้ เพราะต้องทำหน้าที่บริหารราชการแผ่นดิน พร้อมย้ำว่า เมื่อมีการจัดตั้งรัฐบาลชุดใหม่ หลังจัดการเลือกตั้งแล้ว อำนาจของรัฐบาลชุดนี้ ก็จะหมดไป

         ส่วนการพบปะภาคเอกชนไทยในเยอรมนี ส่วนใหญ่เป็น SMEs โดยภาคเอกชน ได้ขอให้ทางเยอรมนี  ช่วยด้านการวิจัย และพัฒนาทรัพยกรบุคคลด้านอาชีวะของไทย อย่างต่อเนื่อง และให้เยอรมนีจัดกิจกรรมที่ไทย อาทิ เทคโนโลยีด้านการเกษตร และการส่งเสริมท่องเที่ยว รวมทั้ง แก้ไขปัญหาการขาดแคลนแรงงานไทย ทั้งนี้ นายกรัฐมนตรี กล่าวว่า รัฐบาลพร้อมอำนวยความสะดวกแก่ภาคเอกชนให้สามารถลงทุน และดำเนินการได้อย่างราบรื่น และแก้ปัญหาทุกเรื่องอย่างเป็นระบบ นอกจากนี้จะส่งเสริม และผลักดัน เพื่อการเพิ่มปริมาณการลุงทุน ไทย- เยอรมนี รวมทั้งจะรวบรวมสิ่งที่เป็นข้อกังวล ข้อเสนอ หรือ อุปสรรคต่างๆ เสนอกับทางเยอรมนี